CELEX: 32017R0068
Language: sl
Date: 2017-01-09 00:00:00
Title: Izvedbena uredba Komisije (EU) 2017/68 z dne 9. januarja 2017 o spremembi Uredbe Komisije (ES) št. 121/2008 o določitvi analitske metode za določanje vsebnosti škroba v izdelkih, ki se uporabljajo kot krma za živali (oznaka KN 2309)

13.1.2017   
            
            
               SL
            
            
               Uradni list Evropske unije
            
            
               L 9/4
            
         IZVEDBENA UREDBA KOMISIJE (EU) 2017/68
   z dne 9. januarja 2017
   o spremembi Uredbe Komisije (ES) št. 121/2008 o določitvi analitske metode za določanje vsebnosti škroba v izdelkih, ki se uporabljajo kot krma za živali (oznaka KN 2309)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
   ob upoštevanju naslednjega:
   
               (1)
            
            
               Razvrstitev pripravkov, ki se uporabljajo kot krma za živali pod podštevilko tarifne številke 2309 kombinirane nomenklature, priložene k Uredbi Sveta (EGS) št. 2658/87 (2), se določi na podlagi njegove vsebnosti škroba.
            
         
               (2)
            
            
               Za namene te razvrstitve Uredba Komisije (ES) št. 121/2008 (3) določa uporabo encimske analitske metode za določanje vsebnosti škroba v nekaterih pripravkih.
            
         
               (3)
            
            
               Če so sojini proizvodi prisotni v teh pripravkih, se njihova vsebnost škroba lahko ugotovi z uporabo polarimetrične metode ali encimske analitske metode. Rezultati se bistveno razlikujejo glede na uporabljeno metodo, polarimetrična metoda pa ni primerna za določanje vsebnosti škroba v pripravah s sojinimi proizvodi, saj daje netočne rezultate.
            
         
               (4)
            
            
               Sojine proizvode bi bilo zato treba dodati na seznam krmil iz člena 1 Uredbe (ES) št. 121/2008, pri katerih se vsebnost škroba pripravka določi z encimsko analitsko metodo, da se pojasni, katero metodo morajo uporabljali carinski organi in tako zagotoviti enotno razvrščanje v državah članicah.
            
         
               (5)
            
            
               Člen 1 Uredbe (ES) št. 121/2008 je zato treba ustrezno spremeniti.
            
         
               (6)
            
            
               Ukrepi, predvideni s to uredbo, so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   V člen 1 Uredbe (ES) št. 121/2008 se doda naslednja točka (k):
   
      
                  „(k)
               
               
                  sojini proizvodi“
               
            
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 9. januarja 2017
      
         
            Za Komisijo
         
         
            V imenu predsednika
         
         Stephen QUEST
         
            Generalni direktor
         
         
            Generalni direktorat za obdavčenje in carinsko unijo
         
      
   
   
      (1)  UL L 269, 10.10.2013, str. 1.
   
      (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
   
      (3)  Uredba Komisije (ES) št. 121/2008 z dne 11. februarja 2008 o določitvi analitske metode za določanje vsebnosti škroba v izdelkih, ki se uporabljajo kot krma za živali (oznaka KN 2309) (UL L 37, 12.2.2008, str. 3).